**X/2021**

**OPATRENIE**

**Národnej banky Slovenska**

**z XXX 2021,**

**ktorým sa ustanovujú podrobnosti o nezávislosti členov štatutárneho orgánu a dozornej rady podľa § 25 ods. 17 zákona o bankách**

Národná banka Slovenska podľa § 25 ods. 17 zákona č. 483/2001 Z. z. o bankách a o zmene a doplnení niektorých zákonov v znení neskorších predpisov (ďalej len „zákon”) ustanovuje:

**§ 1**

1. Nezávislosťou sa rozumie formálna nezávislosť a nezávislosť myslenia.

**§ 2**

1. Formálnou nezávislosťou sa rozumie neexistencia súčasných alebo predchádzajúcich vzťahov alebo prepojení akejkoľvek povahy s finančnými inštitúciami, ktoré by mohli mať vplyv na objektívny a vyvážený úsudok člena dozornej rady a ktoré by mohli oslabiť jeho schopnosť prijímať nezávislé rozhodnutia.
2. Ak v odseku 3 nie je ustanovené inak, za formálne nezávislého sa nepovažuje osoba, ktorá:
	1. má alebo mala mandát ako člen štatutárneho orgánu banky v banke, patriacej do prudenciálnej konsolidácie banky, pokiaľ túto pozíciu zastávala v predchádzajúcich piatich rokoch;
	2. je ovládajúcim akcionárom banky, alebo zastupuje záujmy ovládajúceho akcionára banky;
	3. je osobou s osobitným vzťahom k banke podľa § 35 ods. 4 zákona č. 483/2001 Z.z. o bankách;
	4. je zamestnancom akcionára banky alebo osoby v rámci obchodnej skupiny banky;
	5. v období predchádzajúcich troch rokov pôsobila na pozícii vedúceho zamestnanca osoby v obchodnej skupine banky;
	6. bola v období predchádzajúcich troch rokov v pozícii odborného poradcu, externého audítora banky, ich zamestnanca, alebo zamestnancom osoby v rámci obchodnej skupiny banky;
	7. bola v období predchádzajúcich troch rokov významným klientom banky alebo dodávateľom banky;
	8. je členom dozornej rady banky volená zamestnancami.
3. Ustanovenia odseku 2 sa nevzťahujú na člena dozornej rady banky, pri ktorom banka Národnej banke Slovenska dostatočne preukáže že napriek existencii niektorej z okolností v odseku 2 písm. a) až g) by mal byť člen dozornej rady považovaný za nezávislého.

**§ 3**

1. Nezávislosťou myslenia člena dozornej rady alebo predstavenstva banky sa rozumie:
2. schopnosť uvažovať a rozhodovať samostatne podľa vlastného vedomia a svedomia, v najlepšom záujme banky a v súlade s všeobecne záväznými právnymi predpismi, dobrou praxou vo finančnej oblasti a dobrými mravmi;
3. absencia reálneho alebo potenciálneho konfliktu záujmov.

**§ 4**

**Účinnosť**

Toto opatrenie nadobúda účinnosť xx.xx 2021.